作者:崔顥
標題:結定襄郡獄效陶體
內容:我在河東時，使往定襄裡。定襄諸小兒，爭訟紛城市。長老莫敢言，太守不能理。謗書盈幾案，文墨相填委。牽引肆中翁，追呼田家子。我來折此獄，五聽辨疑似。小大必以情，未嘗施鞭棰。是時三月暮，遍野農桑起。裡巷鳴春鳩，田園引流水。此鄉多雜俗，戎夏殊音旨。顧問邊塞人，勞情曷雲已。